Wenke: Hoe gemaak as ’n hond jou aanval?Argieffoto ter illustrasie ŉ Hond word as die mens se beste vriend beskou, maar somtyds ook as die mens se grootste vyand. ’n Hond kan binne ’n breukdeel van ŉ sekonde aanval en daarom moet ŉ mens ten alle tye paraat wees. Maroela Media het vroeër die week berig oor twee vroue wat in Amanzimtoti deur honde aangeval is. Die soort aanvalle laat ŉ mens vra: wat laat honde aanval, hoe kan dit gekeer word en wat moet ŉ mens doen as jy wel aangeval word? Die nooddienste ER24 en Netcare911 het die volgende raad verskaf: Honde en kinders Volgens Samantha Walpole, ŉ dieregedragskonsultant van Animal Behaviour Consultants South Africa, loop kinders die grootste risiko om deur ’n hond aangeval te word en daarom moet ouers en kinders ingelig wees om so ’n aanval te voorkom. Hond en kind (Foto: Pixabay) “Kinders word oor die algemeen deur honde aangetrek. Waaiende sterte trek kinders se aandag. Dit is egter onwaar dat dit veilig is om ’n hond met ’n waaiende stert te nader. Kinders word ook verkeerd geleer dat hulle sommer enige hond vrylik kan omhels en soen as ’n vorm van liefde,” sê Walpole wat in die gedrag en opleiding van honde spesialiseer. Walpole sê omdat mens en dier nie dieselfde taal praat nie, is dit van kardinale belang dat honde-eienaars hul honde se lyftaal en gedragspatrone noukeurig moet bestudeer en probeer verstaan. Kinders moet ook van ’n jong ouderdom af ingelig word oor ’n hond se spesifieke gedragspatrone en hoe om teenoor honde op te tree. ER24-woordvoerder, Russel Meiring, doen ’n beroep op honde-eienaars om goed na hulle honde om te sien deur te verseker dat hulle van kleins af aan kinders gewoond is en goed opgelei is. Meiring verseker dat honde selde uit die bloute iemand sal aanval. “Daar is sekere tekens van aggressie wat nie ignoreer moet word nie soos wanneer ’n hond byvoorbeeld grom, knor of na jou hap,” sê Meiring. Waarom val ’n hond aan? (Foto: Pixabay) Honde sal meestal aanval as ’n vorm van selfverdediging wanneer hulle in ’n sekere situasie bedreig voel. In ander gevalle sal die hond aggressief raak omdat dit ongemaklik voel en sy persoonlike spasie ingedring word. “In baie rare gevalle sal ’n hond aanval omdat dit siek of in pyn is. In ander gevalle weet die hond nie hoe om ’n sekere situasie te hanteer nie, en hulle eerste reaksie sal wees om aan te val,” sê Walpole. Volgens Walpole doen mense nie die moeite om die hond se lyftaal te probeer verstaan nie. Wenke om ’n honde-aanval te verhoed Walpole het slegs ’n paar wenke gegee wat honde-eienaars ingedagte moet hou om te verhoed dat ’n hond aggressief raak: Wanneer ’n hond jou aanval ER24 moedig mense aan om vreemde honde eerder te vermy en om dadelik ’n verdwaalde hond aan die toepaslike owerhede te rapporteer. Meiring gee die volgende wenke wanneer jy ’n vreemde hond teëkom: Walpole en Meiring gee ook verdere wenke vir wanneer ’n hond jou fisies aanval: Wat om te doen as ŉ hond jou byt “Wanneer ’n persoon deur ’n hond gebyt word, moet die insident onmiddellik by die polisie aangemeld word,” sê Walpole. Volgens Walpole is dit belangrik dat die persoon wat gebyt is dadelik vir ’n mediese ondersoek gaan om seker te maak dat die persoon nie enige infeksies of selfs hondsdolheid opgedoen het nie. Indien die hond mishandel of verwaarloos lyk, moet die DBV ook dadelik in kennis gestel word. Laai Netcare911 se gids van hoe om honde se gedragspatrone en lyftaal beter te verstaan, hier af.